Arvoisa katsoja! Tervetuloa Herra käyttää lääkäriä -ohjelmaan!
Näissä jaksoissa puhun keuhkoista ja hengityksestä.
Kävimme edellisessä jaksossa läpi sen ihmeen, -
miten keuhkot pysyvät auki eivätkä lysähdä kasaan.
Se kertoo Jumalan nerokkaasta suunnittelutyöstä, -
miten puhallettu ilmapallo pysyy auki, vaikka sitä ei suljeta.
Se on mykistävän nerokasta.
Sen lisäksi, että keuhkot on pidettävä auki mahdollistamaan elämän, -
niin ilmatiet on pidettävä myös kosteina.
Se on mielenkiintoinen ja monimutkainen järjestelmä.
Ilmatiet kosteutetaan niiden sisäpintaa peittävän -
limaisen kalvon avulla, joka sinne tuotetaan.
Erityiset rauhaset ja solut erittävät tarvittavan liman, -
joka on räätälöity tätä tehtävää varten.
Me hengitämme sisään haitallisia hiukkasia.
Esim. dieselmoottori, jossa eivät ole asiat kunnossa, -
pöläyttää mustan pilven. Etenkin ennen katalysaattoreita -
me imaisimme sisään aikamoista myrkkyä.
Sisäänhengitetyt haitalliset hiukkaset tarttuvat -
hengitysteiden pinnalla olevaan limaan.
Näin niiden pääsy keuhkorakkuloihin estyy.
Olisi erittäin vaarallista, jos se pöllähdys menisi keuhkorakkuloihin.
Se menisi siitä suoraan verenkiertoon.
Se olisi ihan sama, kuin neulalla ruiskuttaisi sen suoneen.
Tämä menee itse asiassa vielä nopeammin.
Se lima on siis todella elintärkeää.
Sen lisäksi siellä on lakaisu- järjestelmä.
Siellä on tuhansia "talonmiehiä", jotka harjalla lakaisevat -
limaan tarttunutta tavaraa pois. Se on kirjaimellisesti näin.
Siellä on pieniä karvoja, jotka lakaisevat liman ja roskat pois.
Pienet tuhannet "talonmiehet" lakaisevat vauhdilla, -
joka ylittää talonmiehenkin innon. 20 kertaa/sek. harjat lakaisevat -
roskaa ja limaa pois.
Ne lakaistaan keuhkorakkuloista poispäin suuta kohti.
Lakaisusuuntakin on tietysti suunniteltu oikeaan suuntaan.
Hauskaa tässä on, että jos nenässä on samat systeemit, -
niin ne lakaisevat nielun suuntaan, -
mistä se voidaan rykiä ja sylkäistä pois tai nielaista.
Jokaisen pintasolun (20 krt/sek. lakaiseva pikkutalonmies) -
harjassa on 200 lakaisevaa karvaa.
Täältä lakaistaan todella ylös ja nenäontelosta alas -
rykäistäväksi ja poissyljettäväksi.
Tämäkin on nerokasta suunnittelua. Ei sattumaa eikä yhdentekevää, -
miten nämä solut on ohjelmoitu lakaisemaan eri suuntaan kuin nämä.
Tässäkin, mitä enemmän mennään yksityiskohtiin, -
sitä enemmän suunnittelu, ohjelmointi ja Jumalan nerous paljastuu.
Mikään ei ole sattumanvaraista.
Näin limakerros lakaisevien pikku- solujen ansiosta soljuu hitaasti -
noin 1 cm:n minuuttinopeudella suuhun.
Tavara tulee siis 1 cm/minuutissa täältä ylös ja tuolta alas.
Sitten se joko niellään tai sylkäistään pois.
Henkitorvi ja keuhkoputket ovat hyvin, hyvin herkkiä.
Ne ovat niin herkkiä kosketukselle ja ärsytykselle, -
että seurauksena on refleksin- omainen vastustamaton yskä.
Se tulee niin voimakkaasti, että sitä ei voi estää.
Tässä on muuten se vaara aina, -
että se yskä eli uloshengitys tulee refleksinomaisesti.
Siksi ihmisiä tukehtuu lounaaseen, jos syödään nopeasti.
Jos puhutaan paljon ja syödään hotkimalla, -
niin henkitorveen voi mennä vahingossa jokin vieras esine.
Silloin puhe loppuu. Ihminen menee siniseksi ja kaatuu maahan.
Se ei enää pysty hengittämään ja voidaan pelastaa siten, -
että mennään sen taakse ja tehdään Heimlichin manööveri -
eli painetaan takaa palleaa ja saadaan se pelastettua.
Nämä refleksit ovat hyvin voimakkaita.
Aivastusrefleksi puolestaan seuraa nenän limakalvon ärsytystä.
Aivojen ydinjatkos saa tiedon, jos nenän limakalvo ärsyyntyy.
Se voi olla tuoksu, siitepöly tai mikä tahansa.
Siitä lähtee tieto aivojen ydin- jatkokselle, -
joka määrää aivastuksen tulon. Sitä on vaikeaa, lähes mahdotonta estää.
Sieltä tulee tieto tietyille järjestelmille/lihaksille kitalaessa.
Siellä on kitakieleke eli uvula, -
pitkulainen kudosläppä, -
joka roikkuu kurkun yllä kiinni pehmeässä suulaessa.
Se ohjaa aivastusilmavirran oikeaa reittiä ulos, -
että saadaan nenän kautta se erite lennätettyä ulos -
ja tartutettua tauti kaverille, jos se johtuu taudista.
Tässäkin on se ärsytyssignaali aivoihin.
Sieltä ohjelmoidaan tapahtuma, johon liittyy ohjausjärjestelmien -
ja muiden systeemien tarkka noudattaminen.
Siten se tapahtuu oikeassa järjestyksessä ja oikein.
Näissäkin näemme, miten valtavia kontrolliohjelmia ja järjestelmiä -
tuommoinen yksinkertainen aivastus vaatii.
On mieletöntä väittää, että aivastukset olisivat kehittyneet -
sattumalta geenimutaatioiden tuloksena.
Tämmöinen väite on täysin kestämätön.
Keuhkohan on hyvin verekäs elin.
Meillä on 300 miljoonaa keuhko- rakkulaa.
Keuhkorakkuloiden seinämät ovat kauttaaltaan hiussuonten peitossa.
Kun veri virtaa, se syöksyy sala- mannopeasti keuhkorakkulan kautta.
Siinä on tarkalleen 0,8 sekuntia aikaa suorittaa -
hapen ja hiilidioksidin vaihto. Siitä otetaan talteen happi, -
mitä tarvitaan ruoansulatukseen -
ja sen seurauksena syntyneen hiilidioksidin poistoon.
Tämä tapahtuu alle sekunnissa, mikä on mahdollista vain siksi, -
että siihen on luotu hyvin nerokkaat järjestelmät, -
jotka tämän mahdollistavat. Tässä taas mennään yksityiskohtaan, -
joka osoittaa, että tämä on varmasti luotu.
Todennäköisyys näin monimutkaisten, yhteensopivien järjestelmien -
syntyyn sattumalta on tietysti täysi nolla.
Sen jokainen normaali ihminen ymmärtää täysin.
Keuhkorakkulaseinämä erottaa sinut ympäröivästä ilmasta ja verestä -
ja on niin ohut, niin kuin sitä ei olisikaan.
Tässä vaiheessa on hyvä muistaa tämä.
Jos olet nikotiinin orja - oli se sitten tupakka tai sähkötupakka, -
joka on vieläkin vaarallisempi. Siinä on kaikki tupakan haitat -
ja lisäksi sähkötupakan neste vaurioittaa -
sekä sydämen että suonten sisäpintaa.
Tämä on aivan tuore, juuri julkaistu tutkimustulos.
Kun vedät savua sisään, tiedät ihan hyvin -
(ellet tiennyt, niin nyt tiedät), että siinä on tuhansia myrkkyjä, -
jotka menevät suoraan ilmaa ja verenkiertoa erottavan kalvon läpi.
Olemattoman ohuen kalvon läpi. Se on vain 0,0002 mm.
Siis ei mitään. Tuhannet myrkyt menevät siitä suoraan.
Se on sama kuin pistäisit ne suoneen. Tämä on vieläkin nopeampaa.
On hyvä tietää, että heität tupakan myrkyt suoraan verenkiertoon.
Tästä syystä tupakointi on niin satumaisen vaarallista.
Keuhkorakkulan ohuen ohut, melkein olematon seinä on niin herkkä, -
että se repeää herkästi pienestäkin ylimääräisestä kudospaineesta.
Esim. jos juokset kovin, voi tulla koriseva yskä.
Silloin nestettä on päässyt keuhko- rakkuloihin.
Silloin voi tulla vaahtoa ja veri- yskää äärimmäisessä ponnistuksessa.
Vaahto menee sinne ja pääsee vähän vertakin läpi.
Näin tapahtuu myös silloin, kun sydän menee vajaatoimintaan.
Keuhkokuumeessa voi yskiä verisiä ysköksiä, kun ne vaurioituvat -
ja päästävät läpi verta ja nestettä, joka yskitään ulos.
Hengitettäessä myrkyllistä tai vahingoittavaa kaasua käy samoin.
Normaalistikin, kun siellä on niin kova ja tehokas verenkierto, -
niin keuhkorakkulaa peittävistä hiussuonista vuotaa jatkuvasti -
vähän nestettä kudoksiin. Se on jatkuvasti pumpattava pois -
verenkiertoon lymfaattisen imu- pumpun tai -järjestelmän kautta.
Imusuonistoksi sitä kutsutaan. Se on välttämätöntä ja nerokasta.
Imusuonisto ja imupumppu ja alipaine pitää sinne asentaa.
Keuhkojen kehittyminen kalan uimarakosta on siis järjetön väite.
Mistäs tämmöiset järjestelmät sinne tulisivat?
On hämmästyttävää, että järjestelmä on suunniteltu niin, -
että keuhkot eivät pääse täyttymään nesteellä.
Niinhän kävisi hyvin nopeasti ilman imujärjestelmää.
Keuhkojen hiussuonet ja lymfan kiertojärjestelmä pitävät yllä -
negatiivista painetta kudoksen sisällä.
Se imee rakkulaan karanneen nesteen pois jatkuvasti.
Se kulkeutuu pois imusuonistoa pitkin. Näin keuhkot pysyvät kuivina.
Näin keuhkorakkula pysyy juuri sopivan kuivana, -
mutta myös riittävän kosteana. Se on hyvin tarkkaan säädetty, -
jotta järjestelmä toimisi.
Kun hengitämme ilmaa sisään, niin se on aika mielenkiintoinen juttu.
Sisäänhengitysilma pitää esilämmittää.
Siinä on esilämmitys, esikosteutus ja esisuodatus.
Meillä on tavallaan maski tuossa rakennettuna esilämmitystä, -
kosteutusta ja esisuodatusta varten.
Siksi nenään on suunniteltu tietyt rakenteet.
Periaatteessa on hyvä hengittää nenän kautta ja pian selviää miksi.
Esisuodatus, esilämmitys ja esikosteutus tapahtuvat nenässä.
Nenä on hyvin monimutkainen järjestelmä.
Tässä yhteydessä on ylistettävä Jumalan neroutta, -
kun katsoo kamelin nenävärkkiä.
Kamelihan pystyy menemään erämaassa 8 vuorokautta -
syömättä ja juomatta. Se ei menetä yhtään vettä nenävärkin kautta.
Sinne on suunniteltu tietty järjestelmä.
Beduiinilla Saharan aamukylmässä ilma uloshengityksessä höyrystyy.
Kamelilla ei höyrysty, koska nenässä on järjestelmä, -
joka ottaa talteen veden. Tämä oli pieni sivujuonne, joka kertoo, -
miten Jumala on kaikille suunnitellut -
optimaaliset järjestelmät, jotta ne pärjäävät.
No niin, sisäänhengitetty ilma ihmisellä esilämmitetään, -
kosteutetaan ja esisuodatetaan tätä varten suunniteltujen -
nenän erityisrakenteiden eli kuorikkojen avulla.
Kuorikot tekevät sisäänhengitys- ilman pyörteiseksi.
Pyörteisyys paiskaa isommat rojut nenän limakalvolle, -
että ne eivät mene tuonne, mihin ei kuulu.
Siksi on hyvä muistaa hengittää aina nenän kautta, jos mahdollista.
Silloin suodatusjärjestelmä toimii.
Jos hengität vain suun kautta, on kuin ottaisit suojanaamarin pois -
ja menettäisit kaikki nenän kautta hengittämisen edut.
No, sierainaukoissa on karvoja. Mitä ne siellä tekevät?
Monet nenäkarvoja nyppivät pois, mutta ne torjuvat suurempia roskia.
Tärkeintä on nenän kuorikkojen, pienten kaarevien rakenteiden -
tarkka muotoilu. Ne on ikään kuin tuulitunnelissa muotoiltu siten, -
että ne saavat nenän kautta sisään- hengitysilmaa, pyörteitä.
Roskat paiskautuvat nenän limakalvolle, -
josta ne niistetään, etteivät mene keuhkoihin.
Jumala on kerta kaikkiaan suunnittelunero.
Suunnittelu on superhienoa. Insinöörit tuulitunnelissa tuskin -
pystyisivät tekemään tämmöisiä siipimäisiä muotoiluja, -
jotka tekevät sisäänhengitetyn ilmavirran pyörteiseksi.
Pyörre heittää roskat kaupunki- ilmasta nenän limakalvoon, -
johon ne tarttuvat ja voidaan niistää ulos.
Nenässä oli pintasolukon harja- solut, pienet talonmiehet, -
jotka lakaisevat epäpuhtaudet suuhun nieltäväksi, -
etteivät ne pääse keuhkoihin.
Siksi alleviivaan vielä nenän kautta hengittämistä, jos mahdollista.
Se on aina edullista keuhkojen kan- nalta. Keuhkot pysyvät puhtaampina.
Kuorikkojen pyörteinen suunnittelu on niin tehokas, -
että juuri yhtään yli 0,006 mm:n -
läpimittaista hiukkasta ei pääse keuhkoihin nenähengityksestä.
Se putsaa kaikki yli 0,006 mm:n hiukkaset pois.
Suun kautta hengitettäessä ne muuten menisivät sinne.
Pienemmät läpimitaltaan 0,001-0,006 mm:n hiukkaset -
painovoiman vaikutuksesta tarttuvat pienempiin keuhkoputkiin.
Siellä ne voivat aiheuttaa sairauksia, -
jos keuhkoputkien talonmiehet eivät jostain syystä lakaise -
sieltä törkyä pois. Tähän voidaan palata myöhemmin.
Pienimmät alle 0,001 mm:n hiukkaset -
eivät tartu mihinkään näihin viriteltyihin ansoihin.
Alle 0,001 mm:n hiukkaset purjehtivat keuhkorakkuloihin -
ja ovat vaarallisia. Ne saattavat mennä läpi -
tai aiheuttaa ärsytystä. Siellä on valkosolut, poliisisolut, -
jotka putsaavat ne pois tai heittävät lymfajärjestelmään.
Muistan lääketiedettä opiskellessani, -
kun meillä oli ensimmäinen vainajan tutkimus.
Siihen aikaan tehtiin ihan opintojen alussakin ruumiinavauksia.
Kun ensimmäistä vainajaa avattiin, otettiin keuhkot esiin.
Näin, että keuhko on ihan pikimusta säkki.
Sain jonkinlaisen kauhukohtauksen, kunnes opettaja sanoi, -
että tämä oli tupakoiva henkilö. Täytyy sanoa, -
että jos tässä olisi ikkuna, josta näkisit keuhkosi, -
kun tupakoit, niin lopettaisit tupakoinnin välittömästi, -
kun olet nähnyt, mitä se keuhkoille tekee.
Ennen autojen katalysaattoreita -
vainajien kuolinsyytä tutkivat patologit sanoivat minulle, -
(kun kävin patologian laitoksella itsekin tutkimassa asioita) -
ne sanoivat, että helsinkiläisten keuhkot...
Helsingin ilma oli aika huono ennen katalysaattoreita -
ja filttereitä voimaloissa.
Ne sanoivat, että he näkevät heti, onko vainaja H:gistä vai maalta.
Helsinkiläisten keuhkot näyttivät siltä, -
kuin ne olisivat polttaneet n. 5 savuketta/pv.
On sillä siis merkitystä.
Kun tämänkokoinen tavara menee suoraan suoneen, -
niin se on erittäin merkittävää.
Samoin huumausaineiden polttaminen - heroiiniakin jotkut polttavat, -
niin se koukuttaa vielä suoneen pistettävää pikemmin.
Se jysähtää siitä läpi nopeammin kuin suoneen pistetty.
Ne ovat hyvin vaarallisia ilmiöitä.
Sitten alle 0,0005 mm:n hiukkaset -
jäävät leijumaan keuhkorakkulaan ja uloshengityksessä poistuvat.
Tällä tavalla se järjestelmä menee.
Mikä sisäänhengitettyjen hiukkasten merkitys on?
Onhan se valtavan suuri.
Meillä kuolee sisäänhengitettyihin hiukkasiin, ilman epäpuhtauksiin, -
noin 3 kertaa enemmän ihmisiä kuin liikenteessä.
Ainakin noin 1 000 henkeä/vuosi kuolee Suomessa -
sisäänhengitettyihin hiukkasiin.
Täytyy sanoa (en tiedä, pitävätkö kuulijat tästä, -
mutta onhan se sanottava), että n. puolet hiukkasista tulee savusta.
Kun tässä helsinkiläisiä moitittiin, -
niin tämä koskee ehkä vähän enemmän maaseutua.
Klapikiukaista, takoista ja tulisijoista tuleva savu -
huonetiloihin ja uloskin aiheuttaa...
Jos kaikilla naapureilla on takat ja klapisaunat päällä lauantaina, -
niin kyllä sen nenässään tuntee. Takat ja klapikiukaat aiheuttavat -
noin puolet kuolemista eli noin 500 kuolemaa vuodessa.
Sanottakoon sekin.
Tästä inhaloitavasta mekanismista voi tulla uusia lääkityksiä.
Toistaiseksi ei vielä onnistunut, mutta kokeiltu on, -
että annosteltaisiin nykyisin pistettävää insuliinia -
inhalaattorin kautta. Saataisiin se annosteltua -
sisäänhengitettäessä keuhko- rakkuloiden kautta.
Se on työn alla, muttei luotettavasti toimivaa tuotetta vielä ole.
Hengityksessä normaalisti liikkuvat kaasut ovat rasvaliukoisia.
Ne liikkuvat kudoksissa ihan yhtä hyvin kuin vedessä.
Kaikki hengityksen kaasut ovat siis rasvaliukoisia.
Hengitettäessä keuhkorakkuloiden ilma korvautuu vain osittain -
ympäristön ilmalla. Hengitys- teihin jää aina kuollutta ilmaa.
Vähän kuin kirahvilla jäi sitä valtavia määriä, -
kun henkitorvi on 2 m pitkä. Jumala oli siksi luonut tosi isot keuhkot.
Sisäänhengitettäessä ilma myös kosteutuu.
Se on hyvä asia, sillä se estää liian suuret vaihtelut -
veren kaasupitoisuuksissa.
Automaattista hengitystä kontrolloiva ja säätelevä järjestelmä -
vahtii veren happi- ja hiili- dioksidipitoisuutta, -
mikä vakiintuu kiitos ilmankosteutuksen.
Keuhkorakkuloiden happipitoisuutta säätelee se nopeus, -
jolla happi siirtyy vereen ja uuden hapen virtaus hengitysilman mukana.
Kevyessä liikunnassa happea siirtyy vereen noin 1 litra/min.
Kevyessä liikunnassa hengitys pitää 4-kertaistaa -
eli nostaa hengitystiheys 15 henkäyksestä noin 60:een.
Näin hapen paine keuhkorakkuloissa pysyy samana kiitos automatiikan.
Vaikka huohottaisi kovin, hapen paine ei juurikaan muutu.
Lisää näistä nerokkaista säätely- järjestelmistä, -
joista Jumalan suuruus ilmenee, seuraavassa jaksossa.
Kiitos, kun olit mukana Herra käyttää lääkäriä -ohjelmassa.
Kiitos, kun olet mukana katsomassa Herra käyttää lääkäriä -ohjelmaa.
Jos haluat tukea näiden ohjelmien tuottamista, -
voit soittaa tukimaksun numeroon 0600-10177.
Puhelun hinta on noin 12 euroa.
Tai laita tukimaksu ruudussa näkyvälle tilille viitteen kera, -
niin se ohjautuu tälle ohjelmalle.
Tätä ohjelmaa teemme Jumalan luomistöiden kunniaksi -
ja ihmisten valistamiseksi.
Tekstitys: Tuula-Riitta Virrankare